Entre as troballas de biens arqueolochicos muebles, destaca a presencia de kalathoi (recipients ceramicos en forma de sombrers de copa), de factura iberica u celtibera, si bien no se puet guaranziar totalment que perteneixesen a la Kelse iberica u estasen o producto d'os intercambeos comercials d'a ciudad romana con os pueblos indichenas d'a suya redolada. Tamién apareixen ceramicas italicas, como vasillas d'estilo campaniense, lucernas u anforas.